MICRO จับมือ “พนัสแอสเซมบลีย์” ยกระดับขนส่งไร้มลพิษ
MICRO รุกนวัตกรรมสร้างธุรกิจใหม่ EV Conversion จับมือ “พนัสแอสเซมบลีย์” ยกระดับขนส่งไร้มลพิษ ตอบโจทย์ธุรกิจขนส่งเชิงพาณิชย์
MICRO รุกนวัตกรรมสร้างธุรกิจใหม่ EV Conversion จับมือ “พนัสแอสเซมบลีย์” ยกระดับขนส่งไร้มลพิษ ตอบโจทย์ธุรกิจขนส่งเชิงพาณิชย์
29 มี.ค. 2566

นายวิศาลท์ บูรณสันติกุล กรรมการผู้จัดการ บริษัท ไมโครลิสซิ่ง จำกัด (มหาชน) หรือ MICRO นำคณะผู้บริหารและกรรมการ เข้าพบผู้บริหาร บริษัท พนัสแอสเซมบลีย์ จำกัด เพื่อเยี่ยมชมกิจการ และร่วมหารือแนวทางการเชื่อมต่อธุรกิจร่วมกัน โดยได้รับเกียรติจาก นายพนัส วัฒนชัย ประธานเจ้าหน้าที่บริหาร ผศ.ดร. วิมล แสนอุ้ม ผู้อํานวยการหน่วยกลยุทธ์ธุรกิจนวัตกรรม พร้อมด้วยคณะผู้บริหารของ บริษัท พนัสแอสเซมบลีย์ จำกัด ให้การต้อนรับอย่างอบอุ่น พร้อมนำชมกระบวนการ การพัฒนารถบรรทุกพลังงานไฟฟ้า พร้อมเข้าหารือ ส่งเสริมความร่วมมือของธุรกิจ EV Conversion เพื่อขนส่งเชิงพาณิชย์ อีกทั้งเป็นการช่วยดูแลรักษาสิ่งแวดล้อม เเละรับผิดชอบต่อสังคม ซึ่งสอดคล้องกับกระแสการผลักดันให้ธุรกิจเติบโตอย่างยั่งยืนในอนาคต
สำหรับ บริษัท พนัสแอสเซมบลีย์ จำกัด (PANUS) ผู้นำตลาดธุรกิจผลิตยานยนต์เพื่อการขนส่งและโลจิสติกส์เมืองไทย รวมถึงผู้ผลิตอุปกรณ์การขนส่งที่มีคุณภาพมาตรฐานสูง เช่น ตัวถังรถบรรทุก รถพ่วง รถดัมพ์ รถกึ่งพ่วง รถเทรลเลอร์ อู่ต่อรถพ่วง และรถที่เกี่ยวข้องกับการให้บริการด้านขนส่งและโลจิสติกส์ที่มีคุณภาพ